Die opwinding en dankbaarheid wat in die lug was toe ek dié foto vroeër die maand geneem het, het my diep geraak. Op dié dag is enkele huise in ’n nuwe ontwikkeling in Rose Valley (langs die pad vanaf De Rust) aan mense oorhandig wat dekades al wag vir ’n dak oor die kop. Op dié vrolike foto is talle mammas en kleingoed wat na die nuwe huise kom kyk het – huise wat veel mooier is as enige vorige staatsontwikkeling op Oudtshoorn; iets waarop ook die dorp trots kan wees – Liesel le Roux